ΗΠΑ: Η πραγματική οικονομία συρρικνώθηκε σε μικρότερο βαθμό τον Ιούνιο

Oι πλέον αξιόπιστoi δείκτες για την πραγματική οικονομία PMI βούτηξαν στις μικρότερες τιμές από τότε που δημιουργήθηκαν - Παραπέμπουν σε χωρίς προηγούμενο ύφεση - Πτώση 9% στο ΑΕΠ Ευρωζώνης εκτιμά η Goldman Sachs

H οικονομική δραστηριότητα του ιδιωτικού τομέα κατέρρευσε όπως ήταν αναμενόμενο σε ιστορικό χαμηλό στην ευρωζώνη καθώς η πανδημία του κορωνοϊού μετατράπηκε σε πρωτοφανή οικονομική κρίση με ταυτόχρονο πάγωμα της αγοράς σε όλο τον πλανήτη.

Η τελευταία εκτίμηση του δείκτη PMI της IHS Markit, που αποτελεί το πιο αξιόπιστο οικονομικό βαρόμετρο της πραγματικής οικονομίας και της ανάπτυξης, βούτηξε στην τιμή 31,4 το Μάρτιο από 51,6 το Φεβρουάριο.

Σημειώνεται ότι τιμές άνω του 50 παραπέμπουν σε αυξηση της οικονομικής δραστηριότητας και ανάπτυξη, ενώ τιμές κάτω του 50 υποννοούν συρρίκνωση τζίρου και οικονομίας. Η ένδειξη 31,6 είναι η χαμηλότερη ένδειξη που έχει καταγραφεί ποτέ από τη δεκαετία του 1990 όταν ξεκίνησαν οι συγκεκριμένοι δείκτες.

“Η επιχειρηματική δραστηριότητα σε ολόκληρη την Ευρωζώνη κατέρρευσε κατά πολύ περισσότερο από ότι είχε καταρρεύσει στο αποκορύφωμα της παγκόσμιας χρηματοπιστωτικής κρίσης” είπε ο Κρις Γουίλιαμσον, επικεφαλής οικονομολόγος της IHS Markit. “Είδαμε απότομη βουτιά στη Γαλλία, τη Γερμανία και στην υπόλοιπη ευρωζώνη καθώς οι κυβερνήσεις λάμβαναν όλο και πιο αυστηρά μέτρα για να ελέγξουν την επέκταση του κορωνοϊού.

Ο επιμέρους δείκτης PMI για τις υπηρεσίες βούτηξε ακόμα περισσότερο, στο 28,4 το Μάρτιο από 52,6 το Φεβρουάριο. Πρόκειται επίσης για τη χαμηλότερη τιμή που έχει ποτέ καταγραφεί και παραπέμπει ουσιαστικά σε ουσιαστικό “σβήσιμο” της οικονομίας της Ευρωζώνης.

Ο επιμέρους δείκτης PMI μεταποίησης, υποχώρησε κατά ελαφρώς μικρότερο ρυθμό, στο 44,8 – παραμένει ωστόσο η χαμηλότερη ένδειξη από την εποχή της χρηματοπιστωτικής κρίσης.

Ο σύνθετος δείκτης είναι ένας σταθμισμένος μέσος όρος της δραστηριότητας του ιδιωτικού τομέα και οι τιμές κάτω του 50 αντανακλούν επιδείνωση συνθηκών σε σχέση με τον προηγούμενο μήνα. Ο δέικτης βασίζεται σε συνεντεύξεις και ερωτηματολόγια που συμπληρώθηκαν μεταξύ 12 και 23 Μαρτίου.

Γερμανία

Στη Γερμανία ο συνδυαστικός δείκτης PMI υποχώρησε με ρυθμό ρεκόρ στο 37,2 από 50,7 – οι γερμανικές υπηρεσίες κατέγραψαν τη χειρότερη επίδοση της ιστορίας τους.

Ρεκόρ πτώσης της οικονομικής δραστηριότητας και στη Γαλλία, στο 30,2 οι δείκτες.

Τα χειρότερα έρχονται

Οικονομολόγοι και αναλυτές λένε ότι δεν έχει καταγραφεί το πλήρες μέγεθος των συνεπειών του κορωνοϊού στην οικονομική δραστηριότητα. Ο Τζακ Αλεν Ρεινολντς είπε στους Financial Times ότι η βύθιση των δεικτών είναι τόσο μεγάλη που οποιαδήποτε άλλη στιγμή θα έμοιαζε με λάθος στο γραφικό.

Goldman Sachs: Ύφεση 9% στην Ευρωζώνη

Η Goldman Sachs μείωσε τις προβλέψεις της για το ΑΕΠ της Ευρωζώνης, εκτιμώντας ότι η οικονομία θα συρρικνωθεί με ρυθμό 9% φέτος, (4% στο πρώτο τρίμηνο και 11,6% στο δεύτερο μέχρι στιγμής). Επίσηςαναφέρει ότι τα ελλειμματα στους προϋπολογισμούς θα φουσκώσουν σε πολλές χώρες.

Η πιο έντονη ύφεση θα λαβει χώρα στην Ιταλία και την Ισπανία – οι αναλυτές της Goldman Sachs προβλέπουν ύφεση 11,6% και 9,7% αντίστοιχα. Ύφεση για τη Γερμανία στο 8,9%.

Πάντως οι αγορές στην Ευρώπη σήμερα αντιδρούν θετικά καθώς γίνεται αντιληπτή η χωρίς όρια ρευστότητα που παρέχει η ομοσπονδιακή τράπεζα των ΗΠΑ και θα ενισχύσει άμεσα τα χρηματιστήρια.